kardosdrur/scandi-wiki huggingface dataset:
Andy Burnham

Andrew Murray "Andy" Burnham (født 7. januar 1970 i Aintree, Sefton nær Liverpool i Merseyside) er en britisk politiker, der to gange har stillet op som kandidat til posten som leder af Labour.

Andy Burnham var kandidat til posten som Labours leder i 2010, men han tabte til Ed Miliband. Efter Ed Milibands afgang i maj 2015 stillede Burnham op igen.

Valget af  Ed Milibands efterfølger 
Posten som Labours leder blev ledig, da Ed Miliband gik af i maj 2015. 

Urafstemningen om posten startede den 14. august.  Den 12. september 2015 blev der offentliggjort, at Jeremy Corbyn havde fået 59,5 procent af stemmerne, og at han dermed var valgt som Labours leder. 

De resterende stemmer fordelte sig med 19,0 procent til Andy Burnham, 17,0 procent til Yvette Cooper og 4,5 procent til Liz Kendall.

Medlem af Underhuset
Siden 2001 har Andy Burnham været medlem af Underhuset for Leigh ved Wigan.

Medlem af regeringen 
Andy Burnham var viceminister i finansministeriet i 2007 – 2008. Han var Minister for Kultur, Medier og Sport  i 2008 – 2009. Derefter var han sundhedsminister indtil 2010.

Skyggeminister 
Andy Burnham var skyggeminister for uddannelse i 2010 – 2011. Derefter blev han skyggeminister for sundhed.

Referencer

Eksterne henvisninger 

Britiske politikere fra Labour
Vicefinansministre fra Storbritannien
Sundhedsministre fra Storbritannien
Kulturministre fra Storbritannien
Yvette Cooper

Yvette Cooper (født 20. marts 1969 i Inverness i Det skotske højland) er en britisk politiker, der i 2015 stillede op som kandidat til posten som leder af Labour.

Valget af  Ed Milibands efterfølger 
Posten som Labours leder blev ledig, da Ed Miliband gik af i maj 2015. 

Urafstemningen om posten startede den 14. august.  Den 12. september 2015 blev der offentliggjort, at Jeremy Corbyn havde fået 59,5 procent af stemmerne, og at han dermed var valgt som Labours leder. 

De resterende stemmer fordelte sig med 19,0 procent til Andy Burnham, 17,0 procent til Yvette Cooper og 4,5 procent til Liz Kendall.

Medlem af Underhuset
Siden 1997 har Yvette Cooper været medlem af Underhuset for Pontefract og Castleford ved Wakefield i West Yorkshire.

Medlem af regeringen 
Yvette Cooper bolig- og planlægningsminister 2007 – 2008. Hun var viceminister i finansministeriet i 2008 – 2009. Derefter var hun arbejds- og pensionsminister indtil 2010.

Skyggeminister 
Yvette Cooper var skyggeminister for arbejde og pensioner i maj – oktober 2010. Hun var skyggeminister for kvinder og ligestilling fra maj 2010 til oktober 2013.

Yvette Cooper var skyggeudenrigsminister i 2010 – 2011. Fra januar 2011 er hun skyggeindenrigsminister.

Familie 
Yvette Cooper er gift med politikeren Ed Balls, der i 2010 forgæves stillede op til posten som leder af Labour. Parret har tre børn.

Referencer

Eksterne henvisninger 

Britiske politikere fra Labour
Vicefinansministre fra Storbritannien
Personer fra Inverness
Liz Kendall

Elizabeth Louise "Liz" Kendall (født 11. juni 1971 i Abbots Langley nær St Albans i Hertfordshire) er en britisk politiker, der i 2015 stillede op som kandidat til posten som leder af Labour.

Valget af  Ed Milibands efterfølger 
Posten som Labours leder blev ledig, da Ed Miliband gik af i maj 2015. 

Urafstemningen om posten startede den 14. august.  Den 12. september 2015 blev der offentliggjort, at Jeremy Corbyn havde fået 59,5 procent af stemmerne, og at han dermed var valgt som Labours leder. 

De resterende stemmer fordelte sig med 19,0 procent til Andy Burnham, 17,0 procent til Yvette Cooper og 4,5 procent til Liz Kendall.

Medlem af Underhuset
Siden 2010 har Liz Kendall været medlem af Underhuset for Leicester West i Leicestershire.

Skyggeminister 
Liz Kendall har været skyggeminister for omsorg og ældre siden oktober 2011.

Referencer

Eksterne henvisninger 

Britiske politikere fra Labour
Medlemmer af Underhuset
Regeringen Gordon Brown

Regeringen Gordon Brown blev dannet, efter at Tony Blair trådte tilbage som premierminister den 27. maj 2007.

Regeringen var en Labour–flertalsregering.

Efter det britiske parlamentsvalg den 6. maj 2010 blev regeringen afløst den konservative–liberale regering David Cameron I.

Blandt ministrene var:
 2007 – 2010: Premierminister Gordon Brown
 2007 – 2010: Finansminister Alistair Darling
 2007 – 2010: Udenrigsminister David Miliband
 2007 – 2010: Justitsminister og lordkansler Jack Straw
 2007 – 2010: Minister for miljø, fødevarer og landdistrikter: Hilary Benn
 2007 – 2010: Regeringsordfører i Underhuset, storseglbevarer, minister for kvinder og ligestilling: Harriet Harman
 2007 – 2010: Minister for børn, skoler og familier: Ed Balls
 2007 – 2008: Minister for Cabinet Office, kansler for Hertugdømmet Lancaster: Ed Miliband
 2008 – 2010: Minister for energi og klimaforandringer Ed Miliband
 2007 – 2008: Regeringsordfører i Overhuset, formand for det kongelige råd: Catherine Ashton
 2007 – 2008: Viceminister i finansministeriet Andy Burnham
 2008 – 2010: Minister for kultur, medier og sport Andy Burnham
 2007 – 2008: Bolig- og planlægningsminister Yvette Cooper
 2008 – 2009: Viceminister i finansministeriet Yvette Cooper
 2009 – 2010: Arbejds- og pensionsminister Yvette Cooper
 2005 – 2010: Minister for OL (forberedelse af Sommer-OL 2012 i London) Tessa Jowell
 2007 – 2010: Minister for betalinger Tessa Jowell
 2009 – 2010: Minister for London Tessa Jowell
 2009 – 2010: Minister for Cabinet Office Tessa Jowell
 2008 – 2010: Erhvervsminister Peter Mandelson
 2009 – 2010: Formand for det kongelige råd og førstesekretær for staten Peter Mandelson
 2007 – 2008: Europaminister Jim Murphy
 2008 – 2010: Minister for Skotland Jim Murphy

Britiske regeringer
Etableret i 2007
Ophørt i 2010
Patrick Jørgensen

Patrick Jørgensen (født 31. maj 1991) er en dansk fægter, der som den første siden 1950 vandt en dansk VM-medalje, da han i juli 2015 opnåede bronze i Moskva. Han stiller til dagligt op for Hellerup Fægte-Klub, hvor han trænes af Ferenc Tóth, der også er landstræner.

Patrick Jørgensen, der stiller op i kårde, var inden VM-stævnet blot nummer 102 på verdensranglisten, så det var en særdeles stor overraskelse, at han formåede at kæmpe sig frem til semifinalen, hvor det blev endestation for danskeren i kampen mod etteren på ranglisten, franskmanden Gauthier Grumier, der dog blot sejrede med 15-11. Inden han nåede så langt, havde Jørgensen blandt andet besejret sølvmedaljevinderen fra sommer-OL 2012 i London, norske Bartosz Biasecki og flere andre højere rangerede fægtere.

Jørgensen er regerende dansk mester i kårde for 2014 og 2015. 

I 2016 deltog han i sæson 13 af  Vild med dans, hvor han dansede med den professionelle danser Jenna Bagge.

Referencer

Eksterne henvisninger 

Fægtere fra Danmark
Amt Marne-Nordsee

Amt Marne-Nordsee er et amt i det nordlige Tyskland, beliggende under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten. Amtets administration er beliggende i Marne.

Amtet blev dannet 1. januar 2008 af kommunerne i det daværende amt Kirchspielslandgemeinde Marne-Land, den indtil da amtsfrie by Marne og den indtil da amtsfrie kommune Friedrichskoog.

Kommuner i amtet 
 Diekhusen-Fahrstedt
 Friedrichskoog
 Helse
 Kaiser-Wilhelm-Koog
 Kronprinzenkoog
 Marne, købstad
 Marnerdeich
 Neufeld
 Neufelderkoog
 Ramhusen
 Schmedeswurth
 Trennewurth
 Volsemenhusen

Geografi 
Amtet omfatter næsten hele marskområdet i den sydlige del af Ditmarsken.

Erhvervsliv 
I amtet ligger Tysklands første vindmøllepark samt det største testoråde for vindmøller i verden. Ellers er de primære erhverv turisme og landbrug, men der er også fiskeri og fiskeforarbejdning samt i Friedrichskoog olieudvinding. Mange arbejdstagere pendler til Brunsbüttel, Meldorf og Itzehoe.

Eksterne kilder/henvisninger 

 Amt Marne-Nordsee
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Marne-Nordsee
Adolph Hinrich Strodtmann

Adolph Hinrich Strodtmann (født 5. august 1753 i Preetz, død 10. oktober 1839 i Haderslev) var en dansk-tysk præst, provst og konsistorialråd, med virke blandt andet i Haderslev.

Liv og karriere 
Søn af købmand Johann S. (d. 1757)og dennes 3. Hustru, Margrethe Elisabeth f. Nordtmann (d. 1801). Han gennemgik Slesvig Domskole 1761-72 og studerede derefter 2 år i Gøttingen og 2 år i Kiel. Derpå var han huslærer i Glückstadt hos Enkegrevinde Ahlefeldt, underkastede sig teologisk eksamen i Neumünster 1777 og blev 1778 rektor i Haderslev.

Dette embede beklædte han i 7 år, indtil han 1785 blev valgt til Præst i St. Peter Sogn i Ejdersted og 1795 tillige valgt til provst. 1779 havde han giftet sig med Magdalene Elisabeth Cretschmer (d. 1803), datter af konsistorialråd, Provst Cretschmer i Haderslev. Denne ønskede på grund af sin fremrykkede alder i 1796 svigersønnen som medhjælper; men Strodtmann undskyldte sig med sin ukyndighed i dansk. Svigerfaderen overvandt dog hans betænkeligheder, i det han lovede selv at ville udføre de danske ministerielle handlinger, og det lykkedes ham at få Strodtmann adjungeret med successionsløfte (Okt. 1796); men allerede i februar 1798 døde Cretschmer, og Strodtmann blev hans efterfølger i det forenede sognekald og provsteembede. Det danske sprog lærte han dog aldrig; men skulle angiveligt have været en dygtig præst, som ved mindre lejlighedsskrifter og i den periodiske presse har givet mange indlæg til besvarelse af kirkelige og praktisk-økonomiske spørgsmål. 1835 blev han konsistorialråd. Han var en stor haveelsker, og under arbejdet med sin have faldt han den 10. oktober 1839 pludselig død om.

Da hans hustru Magdalene Cretschmer døde, indgik han et nyt ægteskab, med Sophie Amalie Mygind (d. 1842), præstedatter fra Flemløse på Fyn. Som 67årig enke giftede hun sig 1841 med praktiserende læge i Haderslev, krigsråd C. C. Boll, der havde boet i samme hus siden 1814.

Kilder 
 Biografi, i Dansk Biografisk Leksikon, første udgave

Præster fra Danmark
Provster fra Danmark
Personer i Dansk Biografisk Leksikon
Kæmpetønden i Dürkheim

Kæmpetønden i Dürkheim, på tysk Dürkheimer Riesenfass, er en seværdighed i den sydtyske by Bad Dürkheim (Rheinland-Pfalz). Kæmpetønden har en diameter på 13,5 meter og en volumen på ca. 1700 m³ (1,7 millioner liter), og er dermed verdens største vinfad. Den bruges dog ikke til opbevaring af væsker, men indeholder en restaurant.

Beliggenhed 
Kæmpetønden står nordøst for den gamle by ved floden Isenach på vestkanten af engen "Brühlwiese" på 45.000 m². På denne eng afholdes hvert år i anden og tredje weekend i september markedet Dürkheimer Wurstmarkt, som har over 600.000 besøgende og regnes for verdens største vinfest. Tilkørsel til tønden og markedet sker fra Bundesstraße 37, som fører lige forbi.

Historie 
Tønden blev bygget i 1934 af Fritz Keller, en lokal vindyrker og bødker. Den er bygget af træ på traditionel vis og facon, men overdimensioneret. Til byggeriet medgik næsten 200 grantræer, hver op imod 40 meter høje. Der blev brugt et træ til hver tøndestav, som er 15 meter lang og 15 cm tyk. I alt blev mere end 200 m³ træ forarbejdet.. Træet blev tilskåret og leveret af savværket Krauth & Co. iRotenbach i Enztal.

Før bygningen af kæmpetønden i Dürkheim var verdens største vinfad det store vinfad på Heidelberg Slot, som er 9 meter langt, 7 meter i diamter og rummer 221.726 liter. Dette fad har faktisk været brugt til opbevaring af vin.

Indretning 
Kæmpetønden i Dürkheim bærer på den bund, der vender mod øst, påskriften „Dürkheimer Riesenfaß“ efter gammel tysk retskrivning. Indvendigt er den indrettet som en slags vinstue. Der kan modtages knap 430 gæster i to etager. På grund af det store antal besøgende blev der i 1958 tilbygget den såkaldte „Bütt“, en ligeledes overdimensioneret "balje", som passer i stilen til tønden og kan rumme ca. 120 gæster. Beværtningen finder normalt næsten udelukkende sted i "baljen"; selve tønden er kun tilgængelig for gæster under markedet og for store grupper efter forudgående reservation.

Litteratur 
 Doris Aust (2009-08-15), "Ein "Spleen" wird zur Sensation" (in German), Die Rheinpfalz, Bad Dürkheimer Zeitung (Ludwigshafen,) (182)
 Theo Becker (1995), "Das Dürkheimer Faß Wahrzeichen der Weinstraße" (på tysk), Stimme der Pfalz 46 (3): pp. 17–18
 Eva Klag-Ritz (1994-11-26), ""Fritz, hör auf, du machst dich bankrott" Die Geschichte und Geschichten um den Bau des Dürkheimer Fasses" (på tysk), Die Rheinpfalz, Bad Dürkheimer Zeitung (Ludwigshafen,) (274)
 Sven Wenzel (2009-08-15), "Dauerhaftigkeit – außen und innen Seit 75 Jahren kommt in Bad Dürkheim kaum ein Besucher am "Fass" vorbei" (på tysk), Die Rheinpfalz, Bad Dürkheimer Zeitung (Ludwigshafen,) (182)

Eksterne kilder/henvisninger 

 Dürkheimer Riesenfass

Bygninger, konstruktioner og anlæg i Rheinland-Pfalz
Vin
Det Gamle Slot (Athen)

Det Gamle Slot (, Palaiá Anáktora) er et slot i det centrale Athen i Grækenland, der er sæde for Grækenlands parlament. Slottet blev opført mellem 1836 og 1843 som det første kongeslot i det moderne Grækenland. Det ligger ved Syntagmapladsen i centrum af Athen og har huset Grækenlands parlament siden 1934.

Historie 

Slottet blev opført af den bayerske arkitekt Friedrich von Gärtner for Kong Otto af Grækenland og hans hustru, Dronning Amalia, med midler doneret af Ottos far, Kong Ludvig 1. af Bayern. Tidligere forslag havde placeret slottet på Omoniapladsen, Kerameikos og på Akropolis.

Byggeriet begyndte i 1836 og blev færdigt i 1843. Da det var residensslot for Grækenlands konger i næsten et århundrede, bliver det af og til omtalt som Det Gamle Slot.

Efter skader ved en brand i 1909 blev det istandsat i længere tid. Under istandsættelsen flyttede kongen og kongefamilien deres residens til Kronprinsens Palads, der herefter blev kendt som Det Nye Slot.

Enkelte medlemmer af kongefamilien som enkedronning Olga, vedblev at bo i Det Gamle Slot til 1922. Efter monarkiets afskaffelse i 1922, blev bygningen brugt til flere formål.

I november 1929 besluttede den græske regering, at bygningen skulle huse Grækenlands parlament. Efter en omfattende renovering flyttede senatet ind i slottet den 2. august 1934, fulgt af den femte nationalforsamling den 1. juli 1935. Selv om monarkiet blev genindført i Grækenland i 1935, vedblev slottet at fungere som parlamentsbygning.

Litteratur

Referencer

Eksterne links 
 Det Græske Parlaments hjemmeside
 Parlamentsbygningens historie

Slotte i Grækenland
Residensslotte
Parlamentsbygninger
Bygninger, konstruktioner og anlæg i Grækenland
Athen
Liste over FIFA-landekoder

FIFA uddeler en landekode på tre bogstaver (mere korrekt kaldet et trigram) til hver enkelt af dets medlemmer og til ikke-medlemslande. Disse er de officielle koder, som bruges af FIFA og dets kontinentale conføderationer (AFC, CAF, CONCACAF, CONMEBOL, OFC og UEFA) asom navneforkortelser af lande og uselvstændige områder, i officielle konkurrencer.

FIFA medlemskoder

Der er 209 FIFA medlemmer, som hver har deres egen unikke landekode.

Ikke-FIFA medlemskoder

Følgende koder henviser til lande eller uselvstændige områder, der for øjeblikket ikke er medlemmer af FIFA, men hvis koder enten vises i FIFA resultatsdatabase, eller benyttes jævnligt af konfederationens hjemmesider.

Forældede landekoder
Følgende koder er forældede fordi et land er ophørt med at eksistere, har ændret sit navn, ændret sin kode eller er blevet en del af et andet land.

Referencer 

FIFA
Master of the Rolls

Master of the Rolls er det tredje højeste dommerembede i England og Wales. Det næsthøjeste embede er Lord Chief Justice, mens det højeste dommerembede indehaves af Storbritanniens højesteretspræsident.

Master of the Rolls er retsformand for den civile afdeling (Civil Division) i Appeldomstolen for England og Wales, og han er den administrative leder af det civile retssystem i England og Wales.

Embedet som Master of the Rolls kendes fra 1286, men embedet er muligvis ældre.

 
Storbritanniens retsvæsen
Spillegæld

Spillegæld er gæld, som man pådrager sig ved kort- eller andre former for spil om penge, eksempelvis hasardspil. DL 5-14-55 siger "Ingen er pligtig til at betale hvis hand i Dobbel taber og der skyldig bliver".

"Spillegæld er æresgæld" 
Udtrykket "Spillegæld er æresgæld" bruges dels til at betegne det forhold, som omtales i DL 5-14-55, nemlig at spillegæld ikke kan inddrives med retssystemets hjælp, dels at ærlige mennesker forventes at betale deres spillegæld (idet de ellers fortaber deres ære).

Noter 
 Dobbel var en slags hasardspil.

Spil og lege
Kredit
Jura
Appreciering

Appreciering kommer fra latin og betyder egentlig værdiforøgelse. Det bruges om det fænomen, at en valuta stiger i værdi. Det modsatte kaldes depreciering. 

Appreciering forveksles ofte med en revaluering. En revaluering angiver også, at en valuta stiger i kurs i forhold til andre valutaer, men bruges kun om den situation, hvor et lands regering og/eller centralbank politisk og administrativt direkte hæver valutaen og fastsætter den nye kursværdi. En revaluering kan således pr. definition kun finde sted i et land, der fører fastkurspolitik og dermed direkte fastsætter valutakursens niveau. I modsætning hertil betegner en appreciering en valutakursstigning, der kommer som følge af udviklingen på valutamarkedet. I et land som Sverige, der har flydende valutakurser og dermed ikke nogen officiel holdning til den svenske krones kursværdi, betegnes en stigning i kroneværdien altså ikke som en revaluering, men som en appreciering.

Valutamarked
Danmark ved VM i svømning 2011

Danmark konkurrerede ved VM i svømning 2011 i Shanghai, Kina mellem 16. juli og 31. juli 2011.

Medaljevindere

Svømning 

Danmark kvalificerede 6 svømmere.

Mænd

Kvinder

Referencer 

VM i svømning 2011
VM i svømning 2011
DIN 982

DIN 982 er en DIN-standard for låsemøtrik M/Nylonindsats. 

En Stålmøtrik DIN 982 er en af de mest brugte møtrikker indenfor befæstelsesområdet.

Eksterne kilder/henvisninger 

http://bolte.dk/hoej-laasemoetrikker-din-982/ 
DIN-standarder
Clara Andersen

Clara Elisabeth Andersen (født 13. maj 1826 i København, død 28. august 1895) var en dansk forfatter, dramatiker og oversætter. Hun var en af Danmarks mest populære dramatikere i 1800-tallet.

Clara Andersen var datter af Caspar Heinrich Bernhard Andersen (1790-1832), musiker i Det Kgl. Kapel, og skuespillerinden Birgitte Andersen, født Olsen (1791-1875). Hun begyndte at skrive dramatik fra tidlig alder og sendte 1848 stykket En Evadatter til forfatteren Henrik Hertz, som opmuntrede hende til at fortsætte med at skrive. Med hjælp af skuespilleren Frederik Høedt fik hun den opført på Hofteatret 1855-1856 med ham som hovedrolleindehaver. Det var på det tidspunkt det eneste stykke skrevet af en kvinde som opførtes på teateret. Stykket fik overvejende positiv kritik af landets teateranmeldere og var en succes. Hendes mest kendte stykke var dog Rosa og Rosita fra 1862 og som opførtes på Det Kongelige Teater med stor succes. Stykket blev opført på teatre rundt om i Danmark samt også i Wien, Berlin, Breslau og Kristiania.

Hun skev også novellesamlingen Noveller (1855) og romanen Kastaniebaandet (1861), begge under pseudonymet Paul Winther.

Hun oversatte endvidere stykker af Louis Benoît Picard, Joseph Bernard Rosier og Alexandre Dumas til dansk.

Bibliografi 
 En Evadatter (1848)
 Noveller (1855) - novellesamling
 En Velgjørers Testament (1858)
 Kastaniebaandet (1861) - roman
 En Theaterhistorie under Ludvig XIV (1862)
 Rosa og Rosita (1862)
 En nyttig Onkel (1866)
 Grøn Fødselsdag (1870)
 De lykkeligste Børn (1871)
 Sandt og Usandt (1873)
 Irons Jagt (1876)

Referencer

Litteratur 
 Jytte Larsen (red.) (2001). Dansk Kvindebiografisk Leksikon. København: Rosinante.

Eksterne henvisninger 
 Clara Andersen på Dansk Forfatterleksikon

Dramatikere fra Danmark
Novelleforfattere fra Danmark
Romanforfattere fra Danmark
Oversættere fra Danmark
Personer fra København
Forfattere fra Danmark i det 19. århundrede
Lord President of the Court of Session

Lord President of the Court of Session er den øverste dommer i Skotland. Han er retspræsident for Skotlands to vigtigste domstole, og han leder  Skotlands retsvæsen.

Storbritanniens retsvæsen
Dommere fra Skotland
Skotlands politik
Din 985

DIN 985 er en DIN standard for en låsemøtrik.

En Stålmøtrik DIN 985 er en af de mest brugte møtrikker inden for befæstelse området.

Kilde  
http://bolte.dk/laasemoetrikker-din-985/ 
DIN-standarder
Din 934

DIN 934 er en DIN standard for en møtrik.

DIN 934 er udgået og erstattet af ISO 4032

En Stålmøtrik DIN 934 er en af de mest brugte møtrikker inden for befæstelse området.

Kilde 
http://bolte.dk/moetrikker-din-934/ 

DIN-standarder
DIN 931

DIN 931 er en DIN standard for en Stålbolt.

En Stålbolt DIN 931 er en af de mest brugte bolte inden for befæstelse området.

Kilde  
http://bolte.dk/bolte-din-931-iso-4014
DIN-standarder
DIN 912

DIN 912 er en DIN-standard for en bolt.

En bolt DIN 912 er en af de mest brugte bolte inden for befæstelseområdet.

Kilde 
Cylinderhoved DIN 912 

DIN-standarder
ISO 4762

ISO 4762 er en ISO standard for en Skrue.

En Stålskrue ISO 4762 er en af de mest brugte skruer inden for befæstelse området.

Kilde 
 http://bolte.dk/cylinderhoved-iso-4762-indv-6-kant/ 

4762
Lord Chief Justice (Nordirland)

Lord Chief Justice of Northern Ireland er den øverste dommer i Nordirland. Han er retspræsident i Nordirlands vigtigste domstol, og han leder Nordirlands retsvæsen.

Embedet som Lord Chief Justice i Nordirland blev oprettet i 1922.

Storbritanniens retsvæsen
Dommere fra Storbritannien
Nordirland
ISO 10642

ISO 10642 er en ISO standard for en Skrue.

En Stålskrue ISO 10642 er en af de mest brugte skruer inden for befæstelse området.

Reference 
 bolte.dk 

10642
ISO 7040

ISO 7040 er en ISO-standard for Låsemøtrik M/Nylonindsats.

En Stålmøtrik ISO 7040 er en af de mest brugte møtrikker indenfor befæstelse området.

Kilde 
 http://bolte.dk/hoej-laasemoetrikker-iso-7040

7040
Aborresøen

Aborresøen er en dansk tegnefilmserie fra 1978 i fem afsnit med manuskript og instruktion af Svend Johansen. Serien viser livet i en sø med en aborre som omdrejningspunkt. De fem afsnit kan ses uafhængigt af hinanden.

Afsnit

Eksterne henvisninger

Noter 

Danske film fra 1978

Animerede tv-serier fra Danmark
Børnefilm fra Danmark
Maker Faire

Maker Faire er en festival arrangeret af bladet Make. Hensigten er at fejre kunst, håndværk, ingeniør- og videnskabsprojekter og en indstilling om at lave sine ting selv. Festivalen blev første gang arrangeret i San Mateo, Californien, USA i 2006. Senere er Maker Faire blevet arrangeret i Texas, Detroit, New York, Newcastle, Barcelona, Hannover - og flere andre byer i både USA og Europa.

Herudover er der blevet afholdt en mængde mindre uafhængige Maker Faires i hele verden.

I Trondheim blev Maker Faire første gang afholdt d. 29-30. august 2014, med mere end 10.000 deltagere og 60 udstillere.

Se også
 FabLab
 Aarhus Mini Makerfaire
 Makercity festival - Odense
 Forskningens Døgn
 hobbymesse.dk 

Festivaler
Håndværk
Hackerkultur
Make (flertydig)

Make har flere specialiseringer:
 Make er et engelsk ord som betyder at lave, at fremstille, at frembringe.
 make - er et unix-program.
 Make (tidsskrift) - amerikansk tidsskrift udgivet af Maker Media.
 Make (eksperimentalfilm) – dansk eksperimentalfilm fra 1968 instrueret af Plagiatdrengene